# Acharagma roseanum

Acharagma roseanum és un cactus suculent originari d'una petita àrea muntanyenca del sud-est de Coahuila i Nuevo León, Mèxic. Creix en turons rocosos de pedra calcària i matolls xeròfits. El seu nom s'escriu sovint com a "Roseana".

## Descripció

Acharagma roseanum forma cactus individuals, petits i de cos tou que formen grups amb el pas del temps. Les característiques físiques específiques de la planta són: La tija fa entre 4 a 6 cm d'alçada, i d'1,5 a 5 cm d'ample amb espines que són de color blanc groguenc a daurat. Les berrugues es troben en files i fan fins a 0,3 cm de llarg. Les 4 a 6 espines centrals grogues són molt semblants a les espines marginals o són lleugerament corbes i fan d'1 a 2 cm de llarg. Les 15 a 30 espines marginals són de color groguenc a marró i de 0,8 a 1,5 cm de llarg. Les flors són de color rosa a bronze amb una franja central vermellosa fosca o flors crema a la part superior de la tija, d'entre 1,5 a 2 cm de diàmetre.

## Distribució

Acharagma roseanum està molt estès als estats mexicans de Coahuila, Nuevo León i San Luis Potosí.

## Taxonomia

Acharagma roseanum va ser descrita per (Boed.) E.F. Anderson i publicat a Cactus and Succulent Journal 71(6): 323, a l'any 1999.

### Etimologia

Acharagma: nom genèric que deriva de les paraules gregues: a = "sense" i charagma "solc", on assenyala la manca de ranura a les berrugues. Aquesta és una característica on difereix del gènere estretament relacionat Escobaria.
roseanum: epítet en honor al botànic estatunidenc Joseph Nelson Rose.

### Subespècies

| Imatge | Nom | Descripció | Distribució |
| | Acharagma roseanum subsp. galeanense (Haugg) D.R.Hunt | Es va descriure per primera vegada l'any 1995 com a Escobaria roseana subsp. galeanensis d'Erich Haugg. David Richard Hunt va introduir l'espècie com a subespècie d'Acharagma roseanum el 2002. La subespècie té un cos cilíndric de fins a 6 cm d'alçada, les espines centrals no es distingeixen de les espines marginals, el nombre d'espines és de 30 en total, flors de color crema de fins a 1,5 cm de llarg. | Mèxic (Coahuila) |
| | Acharagma roseanum subsp. roseanum | La forma nominada té un cos ovoide de fins a 4 cm d'alçada, 4 a 6 espines centrals, unes 15 espines marginals, flors rosades de fins a 2 cm de llarg. | Mèxic (Nuevo León) |

### Sinonímia

* Coryphantha roseana (Boed.) Moran in Gentes Herbarum 8: 318 (1953)
* Echinocactus roseanus Boed. in Z. Sukkulentenk. 3: 363 (1928)
* Escobaria roseana (Boed.) Buxb. in Oesterr. Bot. Z. 98: 79 (1951)
* Gymnocactus roseanus (Boed.) Glass & R.A.Foster in Cact. Succ. J. (Los Angeles) 42: 234 (1970)
* Neolloydia roseana (Boed.) F.M.Knuth in C.Backeberg & F.M.Knuth, Kaktus-ABC: 368 (1936)
* Thelocactus roseanus (Boed.) Borg in Cacti (Borg): 282 (1937)
* Acharagma huasteca Elhart in CactusWorld 29: 105 (2011)

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* 1 2 «Acharagma roseanum (Boed.) E.F.Anderson». [Consulta: 11 maig 2024].
* ↑ Anderson, Edward F.; Eggli, Urs. Das grosse Kakteen-Lexikon (en anglès). Stuttgart (Hohenheim): Ulmer, 2005, p. 70–71. ISBN 3-8001-4573-1.
* ↑ «Acharagma roseanum» (en anglès). Tropicos. [Consulta: 11 maig 2024].
* ↑ «Acharagma» (en anglès). CactiGuide.com. [Consulta: 11 maig 2024].
* ↑ Charters, Michael L. «California Plant Names: Latin and Greek Meanings and Derivations |An Annotated Dictionary of Botanical and Biographical Etymology» (en anglès). calflora.net. [Consulta: 11 maig 2024].
* ↑ «Acharagma roseanum (Boed.) E.F.Anderson - Synonyms» (en anglès). Royal Botanic Gardens Kew | Plants of the World Online. [Consulta: 11 maig 2024].
* ↑ «Acharagma roseanum (Boed.) E.F.Anderson» (en anglès). WFO Plant List |Snapshots of the taxonomy. [Consulta: 11 maig 2024].